4 Jwalo ka Mokreste ya kolobeditsweng, kamano ya hao le Jehova ke boikarabelo ba hao o le mong e seng ba lelapa leno. O ke ke wa pholoha ka lebaka la batswadi ba hao. Ke hobaneng ha e le ha bohlokwa hore o hopole seo? Ke hobane o ke ke wa tseba hore na ke diteko dife tseo o tla tobana le tsona ha o ntse o hola. Ka mohlala, haeba o kolobeditswe o so kene dilemong tsa botjha, o ka nna wa kopana le mathata a mangata ha o se o le dilemong tseo. Ngwanana e mong ya nang le dilemo tse 18 o re: “Ngwana a ke ke a tenwa ke ho ba Paki ya Jehova hobane feela a sa keteke matsatsi a tswalo. Empa ha a ntse a hola mme takatso ya ho etsa thobalano e ntse e ba matla, o tla lokela ho kgodiseha ka ho feletseng hore ho mamela melao ya Jehova ho molemo ka dinako tsohle.”